Gandia homenatja Rosa Sanchis (mestra), Tere Garcia (primera dona Policia Local) i Carmen Argudo (pescadora) dins els actes del #8MarçGandia
27 febrer 2018

## Gandia homenatja Rosa Sanchis (mestra), Tere Garcia (primera dona Policia Local) i Carmen Argudo (pescadora) dins els actes del #8MarçGandia27 febrer 2018Última actualització: 14 juliol 2025

![](../gestion/img/_AO_8253-copia.jpg)  
  

La **vicealcaldessa i regidora d’Igualtat, Diversitat i Polítiques Inclusives, Lorena Milvaques**, acompanyada de la responsable **tècnica del departament, Roser Pérez**, ha presentat aquest matí la programació organitzada pel seu departament en col·laboració amb altres departaments, col·lectius, entitats, etc... per tal de commemorar el 8 de Març, Dia Internacional de la Dona.

Així, s’hi ha previst xarrades, teatre, exposicions, cinema... Però un dels actes més destacats tindrà lloc el dia **7 de març, a les 19 hores, a la Casa de la Marquesa**, i en el qual, per segon any, s’hi farà un reconeixement públic, un homenatge a tres dones significatives de Gandia i que han destacat també pel seu treball en pro de la igualtat en una societat en la qual predomina encara l’heteropatriarcat a molts àmbits i professions. En aquesta ocasió: **Rosa Sanchis** (mestra), **Tere Garcia** (primera dona agent de la Policia Local de Gandia) i **Carmen Argudo** (pescadora).    

**Vaga Internacional de Dones**

Una novetat d’enguany és que el dia 8 de Març, Dia internacional de la Dona, no hi haurà cap acte oficial programat i des de l’àrea d’Igualtat s’ha instat a les associacions i col·lectius de dones a que no organitzen res per a eixe dia per tal de secundar la Vaga Internacional de les Dones, que té com a objectiu visibilitzar, mitjançant la pràctica, totes les faenes que realitzen les dones. Tant les remunerades com les que no. A les **12 h hi haurà una concentració** **a la plaça Major** de col·lectius de dones, entitats, moviments feministes, sindicats, etc...

_“Fem una crida a la unitat de les dones el 8 de març. Volem paralitzar la ciutat i denunciar la desigualtat que patim les dones demostrant que la societat sense nosaltres no camina. Per això hi ha convocades quatre vagues: **La vaga de cures**, amb la qual volem fer patent que el sistema econòmic col·lapsaria sense el nostres treballs quotidians de cures. Uns treballs que estan invisibilitzats i desvaloritzats en un sistema que se sosté per l’apropiació que de fa de les cures que realitzem les dones, sense tindre en compte les nostres necessitats i projectes vitals. **Vaga laboral:** No realitzar treball assalariat en empreses, comerços, fàbriques, serveis públics de salut, educació ni cures. **Vaga de consum:** Aturar els mercats dels nostres barris i pobles. No hi haurà fruiteres, carnisseres, pescateres, no hi haurà consumidores. Volem aturar la ciutat. I, finalment, **vaga a l’educació**: Volem aturar col·legis, instituts i universitat perquè el sistema educatiu en totes les seues etapes és el principal espai de socialització en el qual es produeix i reprodueix l’actual sistema patriarcal, molt lluny de ser un espai on es creix en igualtat social”_, ha declarat Milvaques, qui ha demanat a les regidores i funcionàries de l’Ajuntament que s’hi sumen.

**Programació**

**21 de FEBRER – Xarrada**

“**Caminant cap a la igualtat. La força de les associacions i els grups de dones**”.

**Ponent**: Josepa Cucó, Catedràtica d’Antropologia Social de la Universitat de València

**Lloc:** Saló d’Actes de Casa de la Marquesa

**Hora**: 19h

**Organitza:** Àrea d’Igualtat, Diversitat i Polítiques Inclusives

**23 de FEBRER al 24 de MARÇ – Exposició**

Exposició de **“813 Truffaut**”.

**Autora:** Paula Bonet

**Lloc**: Sala Municipal d’Exposicions Coll Alas.

**Horari:** dilluns a dissabte, de 18 a 20.30 h.

**Organitza:** Departament de Cultura

**Col·labora:** Àrea d’Igualtat, Diversitat i Polítiques Inclusives

**27 i 28 de FEBRER - Jornades UPV**

**_“La igualtat: un camí a recórrer junts”._**

**Ponents:** Capitolina Díaz, Gissela Gracia , Ester Vidal i Maria Morales.

**Lloc:** CRAI and Conference Roms de la Universitat Politècnica de València, Gandia.

**Hora:** de 17 a 20h.

**Organitza:** Universitat Politècnica de València (Gandia)

**Col·labora:** Àrea d’Igualtat, Diversitat i Polítiques Inclusives

**28 de FEBRER – Xarrada**

**“Totes som iguals: menys límits i més igualtat”.**

**Lloc:** Casa de la Marquesa

**Horari:** 10h a 12.30h.

**Organitza:** Àrea d’Igualtat, Diversitat i Polítiques Inclusives

**Col·labora:** Plena Inclusió Comunitat Valenciana.

**3 de MARÇ al 22 d’ABRIL – Exposició**

**Exposició:** L’esplendor del Ducat (1497-1511). Gandia en la regència de Maria Enríquez de Luna.

**Lloc: Sala d’homes del Centre Museístic, Antic Hospital de Sant Marc**

**Inauguració:** 19h

**Horari:** de dimarts a dissabte, de 10 a 14 h i de 15 a 19 h. Diumenges, de 10 a 14 h

**Organitza:** Departament de Cultura

**Col·labora:** Àrea d’Igualtat, Diversitat i Polítiques Inclusives

**6 de MARÇ – Projecció Pel·lícula**

**“_Bar Bahar. Entre dos mundos”_** de Maysaloun Hamoud (2016).

**Lloc:** Teatre Serrano

**Hora:** 19h i 22.30h

**Organitza:** Departament de Cultura

**Col·labora:** Àrea d’Igualtat, Diversitat i Polítiques Inclusives

**7 de MARÇ – Homenatge**

**Homenatge a 3 dones significatives de Gandia:**

Rosa Sanchís, Tere Garcia, Carmen Argudo.

**Lloc:** Casa de la Marquesa

**Hora:** 19h.

**Organitza:** Àrea d’Igualtat, Diversitat i Polítiques Inclusives

**7 de MARÇ – Visita teatralitzada**

**“Dones Borja i Ducat de Gandia”.**

**Lloc:** Palau Ducal dels Borja de Gandia.

**Hora:** 19h i 20.30h (dues sessions).

**Organitza:** Departament de Cultura

**Col·labora:** Àrea d’Igualtat, Diversitat i Polítiques Inclusives

**11 de MARÇ – teatre**

**“La lluna cega”.** Obra de la companyia de teatre Lletraferits & Comediants.

**Preu:** 3 euros.

**Lloc:** Teatre Serrano.

**Hora:** 18.30h

**Organitza:** Àrea d’Igualtat, Diversitat i Polítiques Inclusives

[Twittear](https://twitter.com/share)